88 हजार की बिक्री, सैलरी पर 5.37 लाख खर्च, 2 साल में ~34.56 लाख का घाटा
साल 2014-15 में 23.26लाखका घाटा
सबसे बड़े सवाल
{ठेके की बजाय खुद चला रहा अस्पताल प्रशासन
{चालू रखने के औचित्य पर भी उठाए सवाल
आशीषजैन | कोटा
दुकानदारी88 हजार और दुकान पर कार्यरत कर्मचारियों की पगार 5.37 लाख... कोई भी सामान्य समझ वाला व्यक्ति यही कहेगा कि ऐसी दुकान चलाने का फायदा ही क्या? लेकिन एमबीएस अस्पताल प्रशासन ऐसा नहीं सोचता। शायद यही वजह है कि साल में लाखों रुपए का नुकसान देने के बावजूद अस्पताल के अंदर चल रहे राजस्थान मेडिकेयर ड्रग स्टोर (आरएमडीएस ) को बंद नहीं किया जा रहा।
पिछले माह हुई प्रधान महालेखाकार (एजी) की ऑडिट में इस ड्रग स्टोर के संचालन पर कड़ी आपत्ति जताई गई है, साथ ही इसके संचालन के तरीके को आरएमआरएस के नियमों के खिलाफ बताया गया है। पिछले दो वित्तीय वर्ष के अकाउंट की समीक्षा में ही एजी ने इस दवा दुकान से सरकारी खजाने को 34.56 लाख की हानि बताई है। ये स्टोर 2011 से चल रहा है। ऑडिट टीम ने आरएमडीएस को चालू रखने पर भी सवाल उठाए हैं। ऑडिट पैरा में साफ लिखा है कि इस ड्रग स्टोर पर डॉक्टरों द्वारा लिखी जाने वाली ज्यादातर दवाइयां ही नहीं मिलती, ऐसे में इसके संचालन का उद्देश्य ही पूरा नहीं हो रहा।
hin_Deva hin_Deva hin_Deva hin_Deva hin_Deva mai_Deva hin_Deva hin_Deva